open-index/open-wikipedia-markdown huggingface dataset:
Company’s Comin’ (sang)

**«Company's Comin'»** er en amerikansk sang i bluegrass stil som ble skrevet av Johnny Mullins. Porter Wagoner spilte inn originalen i juli 1954 og ga den ut på musikkalbumet *Satisfied Mind* (RCA Victor LPM-1358) i 1956. Produsenter var Stephen Sholes og Chet Atkins.

Teksten handler om at gutten på farmen ser på avstand at det kommer besøk, uten å ane hvem det er. Men han ber alle om å skynde seg med å være klar til å ta imot besøk.

## Coverversjoner
*Foggy River Boys – på singel (utgitt oktober 1954)
*Red Foley – på albumet *Company's Comin*' (utgitt mai 1961)
*Faron Young – på albumet *Story Songs for Country Folks* (utgitt februar 1964)
*Norma Jean – på albumet *Norma Jean Sings Porter Wagoner* (utgitt 1967)

## «Svigermor kommer» med Christiania Fusel & Blaagress

Christiania Fusel & Blaagress (heretter forkortet CF&B) ga ut en norsk coverversjon med tittelen «Svigermor kommer» i april 1993 på CD-utgaven av musikkalbumet *[[Som varmt hvetebrød i tørt gress]]*. Sangen var ikke med på det opprinnelige vinyl albumet som ble utgitt 20. november 1972. Terje Mosnes skrev den norske teksten som har sine likhetstrekk med originalteksten, men her er det svigermor som kommer. Hvorvidt alle i familien setter pris på det, fremkommer av teksten. På CF&B sin innspilling deltok:

*Kåre Schanche: vokal, akustisk gitar
*Øystein Sunde: akustiske gitarer, gitarsolo, kor
*Anne Elisenberg: banjo, kor
*Gerd Gudding: fele, kor
*Fredrik Wibe: kontrabass, kor

CF&B har fremført «Svigermor kommer» tre ganger i NRK:

**St. Hanskveld på Kongsvinger* (sendt 23. juni 1969). Besetning: Kåre Schanche (vokal/akustisk gitar), Anne Elisenberg (banjo/kor), Øystein Sunde (akustisk gitar/kor), Gerd Gudding (fele/kor) og Fredrik Wibe (kontrabass/kor).
**Landhandelen* (sendt 1. juni 1975) Besetning: Øystein Sunde (vokal/akustisk gitar), Anne Elisenberg (banjo/kor), Fredrik Wibe (kontrabass/kor), Wiggo Elisenberg (akustisk gitar/kor). (Einar Mjølsnes deltok ikke på denne sangen, men var ellers med i gruppen i resten av programmet).
**[[Da Capo!]]* (sendt 30. mars 1993). Kari Svendsen var også med i besetningen i det programmet og bidro med banjo og kor, mens Anne Elisenberg bidro med perkusjon (vaskebrett). Ellers spilte og sang de øvrige som deltok på studio-versjonen.

## Referanser
Blues My Naughty Sweetie Gives to Me

**«Blues My Naughty Sweetie Gives to Me»** er en amerikansk sang som ble skrevet av Arthur Swanstone, Charles McCarron og Carey Morgan. Den første innspilling av sangen foregikk i februar 1919 med George Beaver. Han ga den ut på 78-plate samme år. I 1965 ga Jim Kweskin & The Jug Band ut en bluegrass versjon av sangen på albumet *Jug Band Music*.

Teksten handler om at den verste «blues» i tilværelsen, er de uforutsette hendelsene av negativ karakter i en persons liv.

## «Blues'en som din kjære gir til deg» med CF&B

Christiania Fusel & Blaagress (CF&B) ga ut en norsk coverversjon med tittelen «Blues'en som din kjære gir til deg» den 20. november 1972 på musikkalbumet *[[Som varmt hvetebrød i tørt gress]]*. Albumet ble relansert på CD i april 1993 Gruppens bassist, Fredrik Wibe, skrev den norske teksten som er nærmest direkte oversatt. På denne innspillingen deltok::

*Fredrik Wibe: vokal, kontrabass
*Øystein Sunde: harmonivokal, sporadisk damestemme, akustisk gitar, kazoo
*Wiggo Elisenberg: perkusjon (vaskebrett), klarinett

Anne Elisenberg kan muligens være den som trakterer vaskebrettet, men på omslaget er hun oppført på banjo og ompaphon, mens broren Wiggo er oppført på vaskebrett og klarinett. Hennes sangstemme høres ikke på denne sangen.

## Referanser
Lindberg Hop

**«Lindberg Hop»** (eller «Overseas Stomp») er en amerikansk sang som ble skrevet av Will Shade (musikk) og Jab Jones (tekst) og utgitt i 1928 med Shades gruppe Memphis Jug Band. De spilte den inn 11. september samme år. Sangen har også blitt kalt «Overseas Stomp» og gitt ut med den tittelen av Grateful Dead og Jim Kweskin & The Jug Band i 1963 på albumet *Unblushing Brassiness*.

## «Danse vals med deg» med Øystein Sunde

Øystein Sunde ga ut en norsk coverversjon med tittelen «Danse vals med deg» i september 1971 på Sundes musikkalbum *[[Det året det var så bratt (album)|Det året det var så bratt]]*. Sangen ble også utgitt høsten 1975 på Sundes svenske album *[[Hurtbuller i hvit saus]]* (med tittelen «Danse vals») uten forandring på verken komp eller vokal. Sunde skrev selv den norske teksten, hvor jeg-personen er en mann som er gått lei av kjæresten sin. Sunde synger på en slapp måte som skaper en komisk effekt. Uttrykk som «sugar baby» og «chiquita banana» (i originalen: «piece of banana») som Sunde synger, stammer fra originalteksten. Noter og tekst til «Danse vals med deg» ble publisert i bøkene *Viser uten slips* (1972) og *Kjekkere å ha&ndash;2* (1992)

På denne innspillingen deltok:

*Øystein Sunde: vokal, akustisk gitar, sveive gitar
*Wiggo Elisenberg: munnspill
*Asle Lisland: krukke
*Fredrik Wibe: vaskebaljebass
*Espen Rud: perkusjon (vaskebrett)

Sunde fremførte deler av «Danse vals med deg» i programmet *Flimra* (sendt 7. mai 1971); et program hvor hans gruppe Christiania Fusel & Blaagress var i fokus. Teksten var forskjellig i forhold til studio-versjonen på sporadiske steder.

## Referanser
University of Hong Kong

**The University of Hong Kong** (**HKU**, kinesisk: 香港大學), grunnlagt 1911, er det eldste universitetet i Hongkong med i dag (2013) drøyt 23&nbsp;000 studenter. Det fører devisen *«Sapientia et Virtus», (latinsk, betyr «visdom og dygd»), kinesisk « 明德格物».

==Beskrivelse==
Det har sin hovedcampus i [[Pok Fu Lam]] på den vestlige siden av [[Hongkongøya]].

Læreinstitusjonen har sine røtter tilbake til et medisisnsk college etablert i 1887. Det vokste og ble omgjort til universitet i 1911.

HKU har i flere år vært klassifisert som et av de fremste universiteter i verden. For eksempel vurderte i 2012 [[QS World University Rankings]] at HKU var blant de 23 beste universiteter i verden, og [[Times Higher Education World University Rankings]] (2012–13, 2011-12, 2010-11) plasserer HKU blant de 21 til 35 beste. Undervisningen på HKU skjer på engelsk.

==Vaksinearbeid==
University of Hong Kong hadde også det første team i verdens som lyktes i å [[koronavirus]]et [[SARS-CoV]], den kausative [[agens]] av [[SARS]].

*Koronavaksinearbeid Covid-19:'' Universitetet i Hong Kong samarbeider med Universitetet i Xiamen og det kinesiske selskapet Wantai og å utvikle en Covid-19-vaksine. Den 9. september fikk de godkjenning til å starte tester på mennesker, ifølge New York Times. Dette er en av vaksinene Norge kan få tilgang til gjennom den globale COVAX-alliansen, dersom vaksinen faktisk lykkes.

## Referanser


## Eksterne lenker
*
Den keiserlige japanske hær

**Den keiserlige japanske hær** (japansk: 大日本帝国陸軍 *Dai-Nippon Teikoku Rikugun*) var navnet på Japans landbaserte hær fra 1867 til 1945.

Etter Japans nederlag i annen verdenskrig er hæren ikke blitt gjenopprettet. I dens sted er trådt Japans selvforsvarsstyrker. 

## Bakgrunn
Den keiserlige japanske hær ble kontrollert av den keiserlige hærs generalstab og av Krigsministeriet, som begge var formelt underordnet ​​Japans keiser som øverstkommanderende for hæren og flåten. Senere ble generalinspektoratet fra den militære (hær) flyvetjeneste det tredje organ med kontroll over hæren. I krigstid eller nasjonale nødsituasjoner skulle keiserens formelle kommandofunksjoner sentraliseres i det keiserlige  generalhovedkvarter, et ad hoc-organ bestående av sjefen og visesjefen for hærens generalstab, krigsministeren, sjefen og visesjefen for flåtegeneralstaben, generalinspektøren for den militære luftfart og generalinspektøren for militær utdannelse.

Mellom 1873 og 1945 hadde Japan, under forskjellige former, alminnelig verneplikt.

## Operative innsatser
* Den første kinesisk-japanske krig (1894–1895)
* Okkupasjonen av Taiwan, da i vesten klent som *Formosa* (1895)
* Den russisk-japanske krig (1905)
* Anneksjonen av Korea (1910)
* Okkupasjonen av den tyske koloni Kiautschou rundt Tsingtau (Qingdao) under første verdenskrig
* Okkupasjonen av Mandsjuria (1931)
* Den første kinesisk-japanske krig
* Hovedinstrument for Japans ekspansjonspolitikk i Øst-Asia under annen verdenskrig siden desember 1941.

## Militære grader 1938–1945

File:元帥徽章.svg|Feltmarskalk 
File:Japan-army-1938-1945 17-1-.gif| General
File:Japan-army-1938-1945 16-1-.gif|Generalløytnant
File:Japan-army-1938-1945 15-1-.gif|Generalmajor
File:Japan-army-1938-1945 14-1-.gif|Oberst
File:Japan-army-1938-1945 13-1-.gif|Oberstløytnant
File:Japan-army-1938-1945 12-1-.gif|Major
File:Japan-army-1938-1945 11-1-.gif|Kaptein
File:Japan-army-1938-1945 10-1-.gif|Løytnant
File:Japan-army-1938-1945 09-1-.gif|Fenrik
File:Japan-army-1938-1945 08-1-.gif|Fanejunker
File:帝國陸軍の階級―襟章―曹長.svg|Kommandersersjant
File:帝國陸軍の階級―襟章―軍曹.svg|Furer
File:帝國陸軍の階級―襟章―伍長.svg|Sersjant
File:帝國陸軍の階級―襟章―兵長.svg|Korporal
File:帝國陸軍の階級―襟章―上等兵.svg|Visekorporal
File:帝國陸軍の階級―襟章―一等兵.svg|Ledende menig
File:帝國陸軍の階級―襟章―二等兵.svg|Menig


## Referanser


## Litteratur
* 
* 
* 
* 
* 
* 
* 
* 
* 

## Eksterne lenker
* 
* Rang- og funksjonsbetegnelser
Six Days on the Road

**«Six Days on the Road»** er en amerikansk sang som ble skrevet av  og . Den ble først utgitt på singel i 1961 av Paul Davis.  ga ut sin versjon i mars 1963 på albumet *Songs About the Working Man*, og på singel i mai samme år. «Six Days On The Road» har også blitt innspilt med følgende artiseter: , Steve Earle, , , George Jones, , , , Boxcar Willie, , Jim Croce,  og The Flying Burrito Brothers. Teksten handler om hverdagen til yrkessjåfører som kjører lastebil og vogntog.

## «Seks døgn på veien» med Øystein Sunde

Øystein Sunde ga ut en norsk coverversjon med tittelen «Seks døgn på veien» i september 1970 på Sundes debutalbum *[[1001 fnatt]]*.

Sunde skrev den norske teksten som har omtrent samme tema som originalen, men handler mer om norske forhold enn amerikanske. Tekstens jeg er lastebilsjåfør og beskriver sine arbeidsdager med værforhold, radarkontroller, lave bruer, lengsel etter kjæresten osv. Både noter og tekst ble publisert i notaboka *Kjekkere å ha&ndash;2* i 1992.

På denne innspillingen deltok:

*Øystein Sunde: vokal, akustisk gitar, dobro
*Wiggo Elisenberg: saksofon, klarinett
*Carl Morten Iversen: bass
*Espen Rud: trommer

## Referanser
Ballesvikskartunnelen

**Ballesvikskartunnelen** er en 850 meter lang tunnel mellom Ballesvika og Laberget ved Gryllefjorden i Torsken kommune i Troms. Den inngår i prosjektet Torskenpakken, og er sammen med Gryllefjordbrua, i forlengelsen av tunnelen mot sør, en del av fylkesvei 86. Tunnelen var ferdig sommeren 2012, men ble ikke åpnet for trafikk før 18. desember 2013, og dermed samtidig som brua. Tunnelen erstatter den tidligere rasfarlige og værutsatte veien rundt Gryllefjorden og over Ballesvikskaret. Steinmassene fra tunnelen ble brukt som fyllmasse knyttet til brua. Sprengingen ble påbegynt desember 2011 og tunnelgjennomslaget fant sted 22. mai 2012.

Tre uker før åpningen ble brua og tunnelen holdt åpen i 20 minutter, da en utenlandsk trailer stengte veien over Ballesvikskaret.

Som en av flere veitunneler på Senja, har Ballesvikskartunnelen varsling for bilister om syklende i tunnelen. Dette innebærer at syklister kan trykke på en knapp plassert ved hver tunnelinngang før de begir seg inn i tunnelen. Et knappetrykk tenner en varsellampe i hver ende av tunnelen.

## Trafikkutvikling
Årsdøgntrafikken i tunnelen siden år 2016.

## Se også
*Veitunneler i Norge

## Referanser


## Eksterne lenker
* SVDB [veikart](https://www.vegvesen.no/vegkart/vegkart/#kartlag:geodata/hva:(~(farge:'0_0,id:67))/@585188,7696225,11/vegobjekt:397972692:40a744:67)
You Really Got Me

**«You Really Got Me»** er en engelsk sang i hardrock, garage rock stil som ble utgitt 4. august 1964 med gruppen The Kinks. Gruppens leder, Ray Davies skrev  sangen ved siden av å synge den, mens hans bror Dave Davies spilte gitarriffet og solo.

«You Really Got Me» fikk tildelt plass 80 over *500 Greatest Songs of All Time* av musikkbladet *[[Rolling Stone]]*.

## Musikere og instrumenter

*Ray Davies: vokal, rytmegitar
*Dave Davies: sologitar, kor
*Pete Quaife: bass, kor
*Mick Avory: trommer

## Coverversjoner

## «Nå har'u fått meg» med Øystein Sunde

Øystein Sunde ga ut en norsk coverversjon med tittelen «Nå har'u fått meg» i mars 1986 på Sundes musikkalbum *[[Overbuljongterningpakkmesterassistent]]*. Sunde skrev selv den norske teksten som er fullstendig direkte oversatt, slik at det får en komisk effekt. Sangen blir fremført a cappella og Sunde imiterer også Dave Davies sin gitarsolo med stemmen omtrent midtveis. På denne innspillingen deltok:

*Øystein Sunde: vokal
*Jonas Fjeld: kor
*Bent Bredesen: kor
*Per Kolstad: kor
*Pål Reinertsen: kor
*Per Hillestad: kor

### Annet <small>(Sunde)</small>

*Sunde fremførte «Nå har'u fått meg» på Dizzie Showteater (dengang kalt Humla) våren 1988.
*Da Sunde og Halvdan Sivertsen var gjester i programmet 6 X 70 (kringkastet 10. august 1996 på NRK1), spilte Sunde sporadisk på gitarriffet fra «You Really Got Me». 
*Sunde og Kari Svendsen representerte et av lagene i underholdningsprogrammet *[[Beat for beat]]* (sendt 2. februar 2001). En av oppgavene de tok på seg, var å synge «You Really Got Me». Sunde prøvde å etterligne gitarsoloen med stemmen, men ble avbrutt.
*Bjelleklang ga ut sin versjon av «Nå har'u fått meg» (med Sundes norske tekst) på albumet Menn, menn, menn i 2009.

## Referanser
Botswana under VM i friidrett 2011

**[[Botswana]]** deltok under VM i friidrett 2011 (utendørs) fra 27. august til 4. september 2011 i Daegu i Sør-Korea med 3 utøvere.

## Medaljevinnere

## Referanser


## Eksterne lenker
* Offisiell mesterskapsside for IAAF
Seglskrift

**Seglskrift**en () er en av de fem hovedkategorier innen kinesisk kalligrafi.

I seglskriften utføres de vertikale og de horisontale linjene på likevektig måte, og i endene utløper de lett spisset. Seglskriften ble underklassifisert i ro hovedgrupper, **dàzhuàn** (), «Stor seglskrift», og **xiǎozhuàn** (), «Liten seglskrift». Eksempler på den store seglskrift kjenner man særlig fra sylinderformede steiner og graverte bronsegryter. Karakteristisk for den lille seglskrift er de spunne og trådlignende linjer.

Seglskriften nådde sitt høydepunkt under Qindynastiets tid. Minister Li Si etterlot for ettertiden å finne en Tai Shan-steinskrift som går for å være et utmerket eksempel på den lille seglskrift.

## Se også
* Orakelbein

## Litteratur
* Chén Zhāoróng (陳昭容) *Research on the Qín (Ch'in) Lineage of Writing: An Examination from the Perspective of the History of Chinese Writing* (秦系文字研究﹕从漢字史的角度考察) (2003). Academia Sinica, Institute of History and Philology Monograph (中央研究院歷史語言研究所專刊). ISBN 957-671-995-X. (in Chinese)
* Qiú Xīguī (裘錫圭) *Chinese Writing* (2000). Translation of 文字學概要 by Gilbert L. Mattos and Jerry Norman. Early China Special Monograph Series No. 4. Berkeley: The Society for the Study of  Early China and the Institute of East Asian Studies, University of California, Berkeley. ISBN 1-55729-071-7.

## Eksterne lenker
* 
* Greater Seal Script 
* Qin Yun Song, Big Seal Script Banner 
* Script translation
* Richard Sears on seal script
Stor seglskrift

**Stor seglskrift** () er den tradisjonelle beskrivelse av kinesisk skrift fra før Qin-dynastiet, og blir nå oftest i snevrere forstand brukt om skriftstilen under det vestlige og det tidlige østlige Zhou-dynastiet, og i videre forstand også om orakelbeinskrift. Den påfølgende skridtstil, i bruk offisielt under Qing-dynastiet, kalles liten seglskrift (小篆 *Xiǎozhuàn*). 

## Litteratur
*Chén Zhāoróng (陳昭容): *Research on the Qín (Ch'in) Lineage of Writing: An Examination from the Perspective of the History of Chinese Writing* (秦系文字研究 ﹕从漢字史的角度考察) (2003). Academia Sinica, Institute of History and Philology Monograph (中央研究院歷史語言研究所專刊). ISBN 957-671-995-X. (in Chinese)
*Qiu Xigui: *Chinese Writing* (2000). Translation of 文字學概要 by Gilbert L. Mattos and Jerry Norman. Early China Special Monograph Series No. 4. Berkeley: The Society for the Study of  Early China and the Institute of East Asian Studies, University of California, Berkeley. ISBN 1-55729-071-7.
Diepholz

**Diepholz** (plattysk: *Deefholt*) er en bykommune med ca. 15 000 innbyggere i Landkreis Diepholz i Tyskland. Den lå historisk i Kongeriket Hannover (med forløpere), ble annektert av Preussen i 1866 og ligger i dag i delstaten Niedersachsen.

## Bilder

Diepholzer schloss.jpg|Slottet Diepholzer


## Referanser


## Eksterne lenker
*
Anti-høyre-bevegelsen

**Anti-høyre-bevegelsen** (), også kalt *Anti-høyre-kampanjen*, i Folkerepublikken Kina, som varte  omtrent fra 1957 til 1959, bestod av en serie utrenskningskampanjer for å kvitte samfunnet med påståtte høyreavvikere innen Det kinesiske kommunistiske parti. Definisjonen av hva som skulle til for å regnes høyreavvikerne (eller «høyrefløyen», «høyrekreftene») var ikke alltid sammenhengende eller konsistent. Merkelappen ble også noen ganger benyttes om krisiske røster som granngivelig kom fra «venstre». Men grovt regnet favnet regjeringens høyreavvikerbegrep særlig de intellektuelle som syntes å ha symparti for kapitalismen og var motstandere av kollektivisering.  Kampanjene var instigert av formann Mao Zedong og rammet anslagsvis 550.000 personer.

## Noen «høyreavvikere»
*Zhang Bojun - kalt Kinas høyreavviker nr. én.
*Luo Longji - Kinas høyreavviker nr. to.
*Huang Qixiang
*Chen Mingshu

## Referanser
Europavei 16 (Sverige)

**Europavei 16 (Sverige)** er en svensk stamvei som går mellom den norske riksgrensen og Gävle. Veiens lengde er 360&nbsp;km, og den er del av Europavei 16.

Trasé: Riksgrensen - Torsby - Malung - Vansbro - Mockfjärd - Djurås - Borlänge - Falun - Hofors - Sandviken - Gävle

## Knutepunkter

;Torsby kommune
* Riksgrensen ved Riksåsen i Kongsvinger → 
*Ingen tollstasjon ved E16. Forbudt å ta med varer som må deklareres over grensen.
*Lekvattnet
*  Sundbergsåsen, felles trasé til Malung
* Torsby
* 
* Klarälven
* Stöllet

;Malung-Sälen kommune
* Västerdalälven
*   Malung
;Vansbro kommune
*  Vansbro
* Vanån
* Vansbro Skamsberget
;Gagnef kommune
* Björbo
* Österdalälven
*  Djurås, felles trasé til Borlänge
;Borlänge kommune
* Amsberg
* Dalälven
*  Norra Backa, felles trasé til Falun
*  Borlänge
* Dalälven

;Falu kommune
* Falun
*  Bojsenburg, felles trasé til Lönnemossa
* Hökviken
* Lönnemossa
;Säter kommune
* Ålängen
;Hedemora kommune
* Ängelsfors

;Hofors kommune
* Hofors
;Sandviken kommune
* Tegelbruket, felles trasé til Gävle
* Sandviken Åsen
*  Sandviken
;Gävle kommune
* Mackmyra, felles trasé til Gävle
* Gävle Johanneslöt
*    Gustavs bro

## Alternative veier
Det finnes alternative veier til E16 for å reise fra et sted langs veien til et annet.
* Det er 331&nbsp;km Torsby–Gävle langs E16.
* Djurås – Falun: vei , 7&nbsp;km kortere
* Torsby – Falun: vei ,, via Hagfors, 16&nbsp;km kortere

## Referanser
Shanghaikommunen (1967)

**Shanghaikommunen**, eller **Shanghai folkekommune** () ble etablert under kulturrevolusjonen i Folkerepublikken Kina i tidlig 1967.

Kommunen var modellert etter Pariskommunen. Alt i alt varte den i mindre enn en måneds tid før den ble felt og erstattet.

## Litteratur
* Maurice Meisner: *Mao's China and After: A History of the People's Republic since 1949* (Free Press, 1986)
* Roderick MacFarquhar an Michel Schoenhals: *Mao's Last Revolution* (Belknap Harvard, 2006)
Kjøkkelvik Idrettslag

**Kjøkkelvik Idrettslag** er et fleridrettslag fra Kjøkkelvik i Loddefjord bydel i Bergen, med aktiviteter innen fotball, håndball og turn. Idrettslaget ble stiftet den 7. oktober 1934.

## Håndball
Klubbens håndballag for kvinner spiller i 2. divisjon sesongen 2013/2014

## Fotball
Klubbens herrefotballag lå på slutten av 1990-tallet og begynnelsen av 2000-tallet i 3. divisjon i serien. Kjøkkelvik spilte også i første og andre runde i kvalifiseringen til cupen. Klubben rykket ned til 4. divisjon i 2001-sesongen. Kjøkkelvik rykket ned fra 5. divisjon i 2013 og spilte så på nivåene under. I 2024 rykket laget opp igjen til 6. divisjon. Lagets trener er Atle Urhaug.

## Referanser


## Eksterne lenker
*
Pacta (magasin)

**Pacta** er et studentmagasin laget av og for jusstudenter, ved Universitetet i Oslo.

## Om Pacta
Pacta er en egen undergruppe av studentforeningen Congregatio Forensis - studentunionen for næringsliv, børs og finans. Redaksjonen består av rundt 20 medarbeidere, som totalt står for hele produksjonen av magasinets innhold.  

«Pacta» betyr «avtale» på latin. Navnet er valgt fordi det er lett gjenkjennelig i juridiske kretser, blant annet gjennom kontraktsrettens grunnsetning «Pacta sunt servanda» - avtaler skal holdes. Videre passer det med Congregatio Forensis profil, med latinske navn. 

Magasinet inneholder er et bredt spekter av artikler relevant for jusstudenter i Oslo. Pensumrelevante artikler, intervjuer, reportasjer, temaartikler og enklere faste spalter er noen av eksemplene på hva magasinet byr på. 

## Målgruppe
Magasinet retter seg mot jusstudenter ved Universitetet i Oslo, og er også tilgjengelig for fakultetene i Tromsø og Bergen. Videre distribueres magasinet til et større antall private og offentlige institusjoner.

## Historie
Pacta ble startet opp i 2007, av studentforeningen Congregatio Forensis. 

Frem til 2009 ble det gitt ut to utgaver i året, fra 2010 ble dette økt til dagens fire. 

### Redaktører

## Se også
Studentaviser ved Universitetet i Oslo

## Eksterne lenker
*
Nishammartunnelen

**Nishammartunnelen** er en trearmet veitunnel på fylkesvei 57 i Fjaler kommune i Vestland fylke. Hovedtunnelen er 1800 meter og ble åpnet 14. juni 2013.. Inne i tunnelen er en rundkjøring med veier mot Setenes, mot Dale og mot Dalsfjordbrua. Fra rundkjøringen er det 290 meter tunnel ut mot brua.

Tunnelen erstattet den gamle veistrekningen med de tre Nishammartunnelene fra 1959.

## Se også
*Nishammartunnelene
*Veitunneler i Norge

## Referanser
Ten Days Out, Two Days In

**«Ten Days Out, Two Days In»** og er en amerikansk sang i country stil som ble skrevet av Billy Clark. Joe Maphis ga ut en versjon på albumet *That's Truck Drivin* i 1965; et album hvor flere artister bidro med sanger. I juni 1966 ga Red Sovine ut en versjon av samme låt på albumet *Town and Country Action* (Starday SLP-383).

Teksten handler om hverdagen til trailersjåførerer.

## «Ti døgn ute, og to døgn fri» med Øystein Sunde

Øystein Sunde ga ut en norsk coverversjon i september 1971 på Sundes musikkalbum *[[Det året det var så bratt (album)|Det året det var så bratt]]*. Sunde skrev selv den norske teksten som er nesten direkte oversatt. Noter og tekst ble publisert i bøkene *Viser uten slips* (1972) og *Kjekkere å ha&ndash;2* (1992)

På denne innspillingen deltok:

*Øystein Sunde: vokal, akustisk gitar, elektrisk gitar, sologitar, steel gitar
*Bjørn Jacobsen: bass
*Espen Rud: perkusjon

## Andre versjoner/TV opptak <small>(«Ti døgn ute, og to døgn fri»)</small>

*26. mai 1972 var Sunde med i programmet *[[Flimra]]* med undertittel *Vise-flimre*. Her fremførte han en versjon av «Ti døgn ute, og to døgn fri» sammen med Finn Kalvik (akustisk gitar, harmonivokal) og Lillebjørn Nilsen (munnspill, harmonivokal).
*En svensk-språkelig versjon med tittelen «Tio dygn ute och ledig två» ble utgitt september 1973 på *[[Sunderfundigheter]]*. Den svenske teksten ble skrevet av den svenske sportskommentatoren Åke Strömmer.
*«Ti døgn ute, og to døgn fri» ble også utgitt på *[[Kaptein Snutebil (kassett)|Kaptein Snutebil]]* – reklamekassett for Volvo; utgitt 1986. Dette er en helt annen innspilling; antageligvis fra 1986. En teoretisk årsak til denne nyinnspillingen, kan skyldes at gitarsoloen i 1971-versjonen har en del likhetstrekk med hovedtema i «Stump Water» som ble utgitt i 1970 med Chet Atkins og Jerry Reed på albumet *[[Me and Jerry]]*. («Stump Water» ble senere utgitt av Sunde under tittelen «127 vannrett».)

## Referanser
Presteskøytene

**Presteskøytene** var tre skyssbåter ment til bruk for prester i Finnmark. Skøytene var en gave fra lutherske kirker i USA til gjenreisningen av Finnmark etter nedbrenningen av Finnmark og Nord-Troms under andre verdenskrig. Presteskøytene ble bygget ved J.M. Kleivset Baåtbyggeri på Klevset i Halsa og sjøsatt under navnene «Presteskøyta I», «Presteskøyta II» og «Presteskøyta III» i juli 1949.

Presteskøytene avløste «Kirkeskøyta» som hadde blitt vigslet 11. april 1946, men som måtte innstille på grunn av manglende driftsmidler.

I den perioden skøytene tilhørte kirken var «Presteskøyta I» stasjonert i Loppa prestegjeld fra 6. august 1949 til 7. mai 1955 og i Hasvik prestegjeld fra 8. mai 1955 til 1968. «Presteskøyta II» var i Måsøy prestegjeld fra 6. august 1949 til mars 1969 og skøyte nummer III var i Tana prestegjeld i tidsrommet 10. august 1949 til 22. oktober 1956 og i Skjervøy prestegjeld 23. oktober 1956 til våren 1968.

## Litteratur
* Einar Oterholm: *Presteskøytene*, Einar forlag, Halsanaustan, 2002

## Eksterne lenker
*
Alfred George Kruger

**Alfred George Kruger** (født 18. februar 1979) er en amerikansk friidrettsutøver som konkurrerer i sleggekast. Han representerte landet sitt under Sommer-OL 2012 i London, der han ble utslått i kvalifiseringen i sleggekast. 

## Referanser

## Eksterne lenker
*
Toms

**Toms Gruppen ⅍** er en dansk konfekturvirksomhet som produserer og selger sjokolade og andre sukkervarer.

## Historie
Virksomheten ble grunnlagt i 1924 av de to apotekerne Hans Trojel og V.H. Meyer, og navnet stammer fra deres navne: *Trojel Og Meyer* (s-en ble tilføyet av hensyn til plasseringen i sjokoladeautomater, hvor man ikke var glade for å ha «*Tom*» stående). I årene etter annen verdenskrig vokste Toms under ledelse av Victor B. Strand seg stor med overtagelse av Anthon Berg, Pingvin Lakrids og senest i 1971 Galle & Jessen, som stadig fungerer som egne merkenavn. Dengang flyttet de av praktiske årsaker produksjonen av påleggssjokolade til Toms. I dag er Toms-logoen også kommet utenpå pakkene. Innenfor de senere år har man oppkjøpt blant annet Bonbon og noen utenlandske virksomheter innenfor samme bransje.

Omkring 2000 var Toms Fabrikker involvert i en sak om hijaber på arbeidsplassen. Den muslimske kvinnen Fatima Andersen anla sak mot virksomheten etter at hun var blitt opplyst om bekledningsreglene, som ikke tillot hijab av hygieniske og sikkerhetsmessige grunner. Andersen hadde krevet 50&nbsp;000 kroner for ulovlig forskjellsbehandling, men Toms Fabrikker vant saken i Østre Landsret i april 2001. Etter at saken ble anket til Højesteret valgte partene å inngå forlik. Etterfølgende valgte Toms Fabrikker å tilby et firmasjal som imøtekom kvinner som Andersen samtidig med at det oppfylte fabrikkens sikkerhetsmessige og hygienemessige krav.

## Økonomiske forhold
I 2005 hadde Toms en nettoomsetning på ca. 1,75 milliarder kroner og en overskuddsgrad på 4,8 prosent. Virksomheten beskjeftiger ca. 1&nbsp;700 medarbeidere i Danmark, Sverige og England. I Danmark arbeider ca. 850, dels i en sukkervarefabrikk på Avedøre Holme, dels i hovedkontoret plassert i Ballerup, hvor sjokoladefabrikken er tegnet av Arne Jacobsen i 1962. I Sverige produseres sukkervare på en fabrikk i Habo ved Jönköping.

Den administrerende direktør siden 2005 er Jesper Møller.

Gerda og Victor B. Strands Fond eier alle aksjene i Toms Gruppen A/S.

## Produkter
* Guldbarre

## Referanser


## Eksterne lenker
*
Galle & Jessen

**Galle & Jessen** (**G&J**) var en dansk sjokoladefabrikk som i dag inngår i Toms Gruppen, idet sistnevnte overtok fabrikken i 1971.

Edvard Galle (1844–1900) og Hans Jessen (1851–1907) grunnla en sjokolade- og konfektfabrikk i 1872 i en kjeller i Store Kongensgade, flyttet i 1875 til eiendommen Toldbodgade 15 og skapte i 1884 en stor fabrikk på Lyngbyvej ved Vibenshus Runddel.

Det meste av denne fabrikken ble revet ned i 1999, men blant annet skorstenen med det røde ur fra 1932 og de åtte sjokoladefroskene i neon, som ble satt opp i 1965, fikk lov å stå inntil froskene ble nedtatt 26. september 2009. «Ga-Jol-mannen» fra 1969 satt også på fabrikken, men kan nå beses på Vesterbrogade. På grunnen ligger nå IBMs domisil, oppført til Mærsk Data av Arkitektfirmaet C.F. Møller i 1999–2001.

Ennå fremstilles G&J pålægschokolade på Toms, samt ikke minst de kjente Ga-Jol halspastiller.
Ottersteintunnelen

**Ottersteintunnelen** er en veitunnel på fylkesvei 609 i Askvoll kommune i Vestland fylke. Tunnelen er 1953 meter lang. Den ble påbegynt oktober 2010, hadde gjennomslag 24. januar 2012 og åpnet 14. desember 2013. Den er en del av det såkalte Dalsfjordsambandet, som også omfatter Dalsfjordtunnelen og den 523 meter lange Dalsfjordbrua.

## Se også
*Nishammartunnelen
*Dalsfjordtunnelen
*Veitunneler i Norge

## Referanser
Gudbrandsdal Arbeideridrettskrets

**Gudbrandsdal Arbeideridrettskrets** (utskilt fra Opland Arbeideridrettskrets 7. mars 1937) 
var en av flere idrettskretser under Arbeidernes Idrettsforbund.

Mathias Løkken (Lalm) var kretsens formann fra 1937 til 1939.

## Idrettslag
Gudbrandsdal Arbeideridrettskrets hadde i 1939 følgende medlemmer:

## Referanser
Østerdal Arbeideridrettskrets

**Østerdal Arbeideridrettskrets** (stiftet 8. september 1934) var en av flere idrettskretser 
tilsluttet Arbeidernes Idrettsforbund.

Geografisk utgjorde Østerdal Arbeideridrettskrets området som i dag tilsvarer kommunene
Engerdal, Rendalen, Stor-Elvdal, Trysil, Åmot og Elverum i Innlandet fylke.

Kretsens formenn:
* Amund Buflod, Trysil (1934–1935)
* Sven Dypviken, Trysil (1935)
* Kjell Dypviken, Trysil (1935–1937)
* Gunder Rønningen, Elverum (1937–1939)
* Ove Lillehagen, Heradsbygd (1939)

## Idrettslag
Østerdal Arbeideridrettskrets hadde i 1939 følgende medlemmer:

## Referanser
Georg Preidler

**Georg Preidler** (født 17. juni 1990 i Graz) er en østerriksk profesjonell landeveissyklist. 

## Doping
I et intervju med den østerrikske avisen *Kronen Zeitung* innrømmet Preidler at han hadde drevet med bloddoping. Han skal ha vært en del av dopingnettverket til den tyske idrettslegen Mark Schmidt. Preidler meldte seg selv til politiet.

## Meritter

;2011
:Sammenlagt, Toscana Coppa della Nazioni
:GP Palio del Recioto
;2015
:Østerriksk mester på tempo
;2017
:Østerriksk mester på tempo
;2018
:Østerriksk mester på tempo
:6. etappe, Polen rundt

## Referanser


## Eksterne lenker
*
Mærsk Data

**Mærsk Data ⅍** var et dansk IT-selskap i konsernet A.P. Møller – Mærsk.

Selskapet, som ble grunnlagt i 1970, hadde frem til 1990 som hovedoppgave å levere IT-ytelser til konsernet. Senere vokste selskapet kraftig, blant annet gjennom oppkjøp. Sammen med Danske Bank og WM-data var Mærsk Data eier av DMdata; dog således at Mærsk Data eiet 45 prosent av virksomheten.

På høsten 2004 ble Mærsk Data frasolgt til amerikanske IBM inklusiv eierandelen i DMdata. Mærsk Data hadde et overskudd før skatt på 273 millioner kroner og en omsetning på 2,9 milliarder kroner i 2003. Antallet ansatte var 2&nbsp;300. Salgsprisen ble ikke offentliggjort, men Mærsk meldte ut at man forventet at salget påvirket konsernets resultat positivt i størrelsesorden 2,5 milliarder kroner.

Mærsk Data hadde hovedsete i den tidligere Galle & Jessen-fabrikken ved Vibenshus Runddel på Østerbro i København. Det ble overtatt av IBM, som stadig har kontorer på adressen.

## Referanser
Willie Steel

**William «Willie» Steel** (1908&ndash;1990) var en skotsk fotballspiller.

Steel ble født i Blantyre og spilte for Bridgton Waverley and St. Johnstone før han ble hentet til Liverpool av manager George Patterson i september 1931.
Han fikk sin debut for de røde 19. desember samme år på Anfield i en kamp mot Derby i en kamp som endte 1–1.

I sesongen 1932/1933 var han den eneste Liverpool-spilleren som var involvert i alle de 43 kampene spilte i.

I 1935 ble han solgt til Birmingham. Han spilte også for Derby før han la støvlene på hylla.

## Referanser
Torgilsbergtunellen

**Torgilsbergtunellen** er en tunnel på fylkesvei 572 i Ulvik herad i Vestland. Veitunnelen har ett løp, bygget i T8,5 profil og er 790 meter lang. Byggingen ble påbegynt i juni 2012. Gjennomslaget i tunnelen kom 19. november 2012, og den åpnet for trafikk 4. september 2013.

Hordaland fylkeskommune har bestemt at navnet på tunnelen skal skrives med endingen *-tunell* og ikke *-tunnel*. 

## Se også

*Veitunneler i Norge
*Undersjøiske veitunneler i Norge

## Referanser


## Eksterne lenker
* Vegvesen.no: Fv. 572 Eddegjelet-Torgilsberget, skredsikring
Gösta Andersson (politiker)

**Gösta Andersson** (født 1935) er en tidligere svensk skogbruker og politiker (C)

Han var leder i Centerpartiets ungdomsförbund (CUF) 1966–1969, innvalgt i Riksdagen for Kalmar län 1971–1988 og medlem av partiledelsen i Centerpartiet i 21 år. Sammen med fem andre partiveteraner tok han i 2013 et oppgjør med Centerpartiets ideologiske utvikling.

Andersson har hatt sitt virke som skogbruker i Flerohopp i Småland.

## Referanser


## Eksterne lenker
* 
*
CDC Group

**CDC Group** er en britisk statseid finansinstitusjon for utviklingshjelp underlagt Department for International Development. Institusjonen har en investeringsportefølje som er verdisatt til 2,8 milliarder pund og konsentrerer sin virksomhet mot vekstmarkedene i Asia, Afrika og Latin-Amerika, med særlig fokus på Sør-Asia og Afrika sør for Sahara.

Institusjonen ble stiftet som særlovselskapet Colonial Development Corporation i 1948 av statsminister Clement Attlees etterkrigsregjering for å bistå britiske kolonier i utviklingen av jordbruket. Etter at mange kolonier fikk sin uavhengighet ble institusjonen omdøpt til Commonwealth Development Corporation i 1963 og gitt utvidet mandat til å investere også utenfor Samveldet i 1969.

## Eksterne lenker
*
Erik Schias plass (Oslo)

**Erik Schias plass** er en plass i krysset mellom Saxegaardsgata, Kanslergata og Oslo gate i Gamlebyen i Oslo. Plassen ligger inntil grøntområdet med ruiner av Clemenskirken. Plassen omfatter et amfi bygget ved foten av Geitabru.

Foreningen Middelalder-Oslo hadde markering av offisiell navnsetting 28. august 2013.

Plassen er oppkalt etter den norske arkeologen Erik Schia (1946–1993) som ledet Riksantikvarens utgravningskontor i Oslo og i mange år var sentral i arbeidet med undersøkelser og utgravninger i Gamlebyen og arbeidet for å etablere Middelalderparken. Schia var også en aktiv formidler av middelalderhistorien i området. Forslaget om å kalle opp plassen etter Schia ble først fremmet av historiker Tore Vigerust, som var leder i navnekomiteen i Bydel Gamle Oslo. Plassen ligger inntil Clemenskirkeruinen, stedet der det ble funnet bevis for at Oslo var en by rundt år 1000. 

## Referanser


## Eksterne lenker
*
Edvard Galle

**Edvard Valdemar Galle** (født 12. februar 1844 i København, død 25. desember 1900 i Hellerup) var en dansk sjokoladefabrikant og gründer.

Han grunnla, sammen med Hans Jessen, sjokolade- og konfekturfabrikken Galle & Jessen i 1872. Virksomheten ble grunnlagt i en kjeller i Store Kongensgade 6. Da produksjonen ble for stor flyttet de i 1875 til eiendommen Toldbodgade 15. I 1884 flyttet de så til en stor nybygget fabrikk på Lyngbyvej ved Vibenshus Runddel.

I begynnelsen laget de kun bolsjer (drops), men siden gikk de mere over til sjokolade, marsipan og karameller – hvorav de førstnevnte er mest kjente.

Edvard Galle er begravet på Holmens kirkegård.

## Referanser
Kvåle kraftverk

**Kvåle kraftverk** er et  vannkraftverk i Luster kommune i Vestland fylke.

Bygningen ligger midt i bebyggelsen i Dalselva. Utførelsen i treverk, skifer og glass er typisk for dagens moderne småkraftverk.

Det er installert to francisturbiner. Vannet i vassdraget blir også brukt i Sage kraftverk, som ligger lengre oppe.

Installert effekt er 5,1 MW. Årsproduksjon er 17,6 GWh.

Luster Småkraft AS eies av grunneiere og Småkraft AS.

## Referanser


## Kilder
* 
* NVE vannkraftdatabase
* Småkraft AS
Nassogne

**Nassogne** er en kommune i provinsen Luxembourg i Belgia. Kommunen består av åtte delkommuner: Nassogne, Harsin, Bande, Grune, Ambly, Forrières, Lesterny og Masbourg.

## Referanser


## Eksterne lenker
* g
* Byer og kommuner i Belgia
Manhay

**Manhay** er en kommune i provinsen Luxembourg i Belgia. Kommunen består av seks delkommuner: Dochamps, Grandmenil, Harre, Malempré, Odeigne og Vaux-Chavanne.

## Referanser


## Eksterne lenker
* 
* Byer og kommuner i Belgia
Lavangen skole

**Lavangen skole**, inntil januar 2005 **Lavangen sentralskole**, er en kommunal barne- og ungdomsskole i Tennevoll i Lavangen kommune. Skolen har 121 elever fra 1. til 10. klasse (skoleåret 2012–2013) og 29 ansatte. Rektor er Dagfinn Antonsen.

I 1961 var alle elevene i Lavangen, med unntak av grenda Lavangsnes, blitt sentralisert til skolen i Tennevoll. Spansdalen skole ble lagt ned i 1954, Fossbakken i 1961 og Lavangsnes i 1972.

I 2010 kåret *[[Kommunal Rapport]]* Lavangen skole kåret til Norges beste grunnskole for skoleåret 2009/2010, og for skoleåret 2011/2012 viste tallene at den var best i Troms.

## Lavangen sameskole
Fra 1980 ble det tilbudt valgfagundervisning i samisk språk for elever fra 4. klasse og opp og fra høsten 1992 ble det innført en ordning med egne klasser for samiske elever. Da samiske foreldre uttrykte misnøye mot at samiske klasser skulle oppholde seg på sentralskolen ble det etter hvert reist krav om en egen sameskole i Spansdalen. Det ble inngått et kompromiss der de samiske klassene fikk egne, nyoppussede, lokaler i en bygning ved sentralskolen. Virksomheten fikk navnet *Lavangen sameskole*.

Lavangen sameskole ble offisielt åpnet den 8. februar 2000. Sameskolen ligger under ledelsen på Lavangen skole som også disponerer resursene til administrative oppgaver. Sameskolen har på det meste hatt i overkant av 20 elver. Skoleåret 2006/2007 hadde antallet sunket til seks og det ble påstått at tilbudet ikke gjorde elevene tospråklige. I 2012 ble sameskoletilbudet betegnet som ikke-fungerende, men tilbudet er opprettholdt.

## Referanser


## Kilder
*Skolehistorienettstedet skuvla.info: Rapporten ''Hvor går Lavangen sameskole?'' utarbeidet av Eivind Bråstad Jensen for Lavangen kommune.
Universitetet i Yanbian

**Universitetet i Yanbian** (; koreansk: 연변대학 - *Yeonbyeon Daehak*) er et statlig universitet grunnlagt 20. mars 1949 i Folkerepublikken Kina. Det ligger i Yanji, som er administrasjonshovedstad for  des det autonome distrikt Yanbian for koreanerne.

Universitetet ble grunnlagt to måneder etter Folkets frigjøringshær hadde marsjert inn i Beijing. Det undervises både på kinesisk og koreansk, og det er universitetets mandat å gi Kinas koreanske minoritet tilgang til høyere utdannelse på eget språk.

Yanbian-universitetet er del av Prosjekt 211, et statlig program for å styrke de fremste kinesiske universiteters kvalitet. Det hadde i 2004 rundt 16.500 studenter og knapt 1.500 vitenskapelig ansatte. Rundt 400 studenter var utlendinger, de fleste fra Sør-Korea, Japan, USA og Russland. Det har 12 fakulteter.

## Referanser


## Eksterne lenker
*
Hotton

**Hotton** er en kommune i provinsen Luxembourg i Belgia. Kommunen består av fire delkommuner: Hotton, Fronville, Hampteau og Marenne. Hotton ligger langs elva Ourthe i de belgiske Ardennene. Kommunen er blant annet kjent for sine dryppstensgrotter og okkupasjonen under Ardenneroffensiven under 2. verdenskrig.

## Referanser


## Eksterne lenker
*
Yan Yan

**Yan Yan** (forenklet kinesisk: 严颜, tradisjonell kinesisk: 嚴顏, pinyin: *Yán Yán*, Wade-Giles: *Yen Yen*; stilnavn: 希伯 / *Xibo*) var general for Shu Han-riket i de siste årene av Handynastiets tid og begynnelsen av De tre rikers tid i kinesisk historie. 

Yan begynte sin militære karriere som general under krigsherren Liu Zhang i provinsen Yi.

## I litteraturen
I Luo Guanzhongs historiske roman *[[Romansen om de tre riker]]* ble Yan Yan nedkjempet og tatt til fange av Zhang Fei i 212 under kampene som endte med Liu Beis overtakelse av provinsen Yi. Yan nektet å underkaste seg og rettet sterke anklager mot Liu Bei, noe som gjorde Zhang Fei rasende. Zhang ville henrette ham, men ombestemte seg etter å ha grunnet over Yans imponerende lojalitetssans. Zhang frigav i stedet Yan og lykkedes i å overtale ham til å slutte seg til Liu Beis styrker.

Yan dukker også opp i et senere kapittel av verket under Slaget ved Dingjunfjellet, der han meldte seg til frivillig tjeneste for å lede angrepet på fiendtlige styrker anført av Cao Cao.

## Litteratur
*Rafe de Crespigny: *A biographical dictionary of Later Han to the Three Kingdoms (23–220 AD)*. Brill, 2007. s. 941. ISBN 978-90-04-15605-0.
Christian Fredrik Martin

**Christian Fredrik Martin** (født 27. april 1971) er en norsk filmprodusent.

Sammen med Asle Vatn produserte han filmen *[[Vinterkyss]]* fra 2005 regissert av Sara Johnsen. For filmen vant han sammen med Vatn Kanonprisen 2005 i klassen beste produsent. De to produserte også filmen *[[Upperdog]]* fra 2009, også den regissert av Johnsen. Filmen ble nominert til Nordisk råds filmpris i 2010 og til årets film under Den norske filmfestivalen i Haugesund samme år. Christian Fredrik Martin mottok sammen med Asle Vatn Amandaprisen for årets film.  Filmen ble ytterligere nominert og vant flere priser.
Christian Fredrik Martin har produsert filmen *[[Pioner (film)|Pioner]]* som hadde premiere 30. august 2013.

## Referanser


## Kilder
* VG.no:«Upper fem» for «Upperdog»
* imdb.com Christian Fredrik Martin

## Eksterne lenker
*
Den første keiseren

***Den første keiseren*** (kinesisk navn: *Jing Ke ci Qin Wang*, forenklet kinesisk: 荆轲刺秦王, tradisjonell kinesisk: 荊軻刺秦王, pinyin: *Jīng Kē Cì Qín Wáng*) er en kinesisk film fra 1999, regissert av Chen Kaige.

## Handling
Handlingen er lagt til De stridende staters tid mot slutten av Zhoudynastiet, og skildrer hvordan kongen av Qin bestreber seg på å legge under seg hele Kina. Hans konkubine, Fru Zhao, kontakter snikmorderen Jing Ke i et naborike for å myrde kongen av Qin. 

## Roller (i utvalg)
* Gong Li - Fru Zhao 
* Zhang Fengyi - Jing Ke
* Li Xuejian - Ying Zheng
* Sun Zhou - Dan, prins av Yan 
* Lu Xiaohe - General Fan Yuqi 
* Wang Zhiwen - Markgreve Changxin
* Chen Kaige - Lu Buwei
* Gu Yongfei - Dronningmoren

## Referanser


## Eksterne lenker
*
Sky City

**Sky City** er en skyskraper under oppføring i den kinesiske byen Changsha. Med 678 moh er det verdens tredje høyeste skyskraper. Den står under burj khalifa (828m) og kingdom tower (1023m) Sky city ble bygd ferdig i 2014. Nå er det fremtidenes bygg.

## Eksterne lenker
* Artikkel CNN
Ceresastrild

**Ceresastrild** er en fugl i gruppen *[[Neochmia]]* i familien astrilder. Den er endemisk til Australia. 

## Referanser


## Eksterne lenker
* 
* 
* 
* Birdlife Species Factsheet: ''Neochmia modesta''. Hentet ut 30. august 2013.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The Clements checklist of birds of the world: Version 6.8.''. Hentet ut 30. august 2013.
HSK

**HSK** kan være en forkortelse for flere ting, for eksempel:
*Hamar Skiklubb
*Hedmark Skikrets
*Hedmark Skøytekrets
*Helsingfors Skridskoklubb
*Hordaland Skikrets
*Hordaland Skøytekrets
*Hortens Skøiteklub
*Hovden Sportsklubb
*Høgskolestiftelsen på Kjeller
*Hønefoss Sportsklubb
Zhang Shizhao

**Zhang Shizhao** (, født 20. mars 1881 i Changsha i Kina, død 1. juli 1973 i Hongkong, stilnavn *Xingyan*, forfatternavn *Huangzhonghuang*, *Qingtong* eller *Qiutong*) var en kinesisk politiker.

Han var justisminister og undervisningsminister i Beiyangregjeringen ledet av Duan Qirui, Han var senator i Republikken Kina-perioden og medlem av den nasjonale folkekongressens stående komite i Folkerepublikken Kinas tid. 

## Referanser


## Litteratur
* Leigh Jenco: *Making the Political: Founding and Action in the Political Theory of Zhang Shizhao*, Cambridge: Cambridge University Press, 2010.

## Eksterne lenker
*
DS «Agnella»

**DS «Agnella»** var et lasteskip bygget ved Akers mekaniske verksted som byggenummer 258. Hun ble levert til C. Mathiesen med flere, Bergen i april 1908.

## «Agnella»
*1908: april: Levert som «Agnella» til C. Mathiesen med flere, Bergen.
*1917: juni: Solgt til Rederi A/S Vestlandske Lloyd, ved Brødrene Olsen, Stavanger.
*1921: april: A/S D/S Solvang ved J. Gjerdsjø & Ch. Haaland, Haugesund.

## «Sollund»
*1922: januar: D/S A/S John Knudsen ved J.A.Knudsen & Chr.Haaland, Haugesund. Omdøpt «Sollund»
*1928: november: D/S A/S John Knudsen ved Chr.Haaland, Haugesund
*1939: oktober: D/S A/S John Knudsen ved Thomas Haaland, Haugesund
*1940: aprilI. Overtatt av Nortraship 
*1953: oktober: Solgt til Brødrene Anda, Stavanger for opphugging

## Kilder
*
*«Sollund» www.warsailors.com
Han Fu

**Han Fu** (kinesisk: 韓馥, pinyin: *Hán Fù*, født 141 eller 149, død 191) var en forvalter og krigsherre under det østlige Handynasti i det gamle Kina. Da de gule turbaners opprør brøt ut i 184, var han guvernør av Jizhou.

## I litteraturen
I den historiske romanen *[[Beretningen om de tre kongedømmer]]* av Luo Guanzhong deltar Han Fu i koalisjonen mot Dong Zhuo. Etter koalisjonens sammenbrudd vender han tilbake til Jizhou. Krigsherren Yuan Shao inngikk en hemmelig pakt med Gongsun Zan om oppstykkingen av Jizhou i tilfelle krig, men Yuan Shao tok til slutt Jizhou for seg selv, og Han Fu gikk over til Zhang Miao. Men da han fikk vite at han hadde tatt kontakt med Yuan Shao, begikk han selvmord.

## Referanser
Transnica

**Transnica** er et nicaraguansk busselskap. Det har ruter mellom Managua og San José i Costa Rica, og mellom Managua og Tegucigalpa i Honduras. Alle bussene har toalett, klimaanlegg og fjernsyn.

## Eksterne lenker
*
Sivastrild

**Sivastrild** er en fugl i gruppen *[[Neochmia]]* i familien astrilder. Den er endemisk til Australia. 

## Underarter
Det er beskrevet tre underarter av sivastrild:
* *Neochmia ruficauda subclarescens* (Mathews, 1912)
* *Neochmia ruficauda clarescens* (E. Hartert, 1899)
* *Neochmia ruficauda ruficauda* (Gould, 1837)

## Referanser


## Eksterne lenker
* 
* 
* 
* Birdlife Species Factsheet: ''Neochmia ruficauda''. Hentet ut 30. august 2013.
Solør-Odal Arbeideridrettskrets

**Solør-Odal Arbeideridrettskrets** (stiftet 5. mai 1930) var en av flere idrettskretser 
under Arbeidernes Idrettsforbund.

Kretsens formenn:
* Johan Benterud, Kongsvinger (1933&ndash;1936)
* Trygve Åsen, Gjesåsen (1937)
* Roar Barbakken, Disenå (1938)
* Olav Iversen, Kongsvinger (1939)

## Idrettslag
Solør-Odal Arbeideridrettskrets hadde i 1939 følgende medlemmer:

## Referanser
Tica Bus

**Tica Bus** (*Transportes Internacionales Centroamericanos*) er et costaricansk busselskap. Det ble etablert i 1963, og hovedkontoret ligger i San José.

Selskapets har et internasjonalt rutenett som omfatter Tapachula i Mexico i nord, via Guatemala by, San Pedro Sula, Tegucigalpa, San Salvador, Managua og San José til Panama by i sør. Alle bussene har toalett, klimaanlegg og fjernsyn.

## Eksterne lenker
* 
* Offisielt nettsted: Engelsk og spansk Besøkt 18. desember 2015
Aleksej Zagornyj

**Aleksej Sergejevitsj Zagornyj**, russisk Алексей Сергеевич Загорный (født 31. mai 1978 i Jaroslavl) er en russisk friidrettsutøver som konkurrerer i sleggekast. Han representerte landet sitt under Sommer-OL 2012 i London, der han ble utslått i kvalifiseringen i sleggekast. 

## Referanser

## Eksterne lenker
*